بیرلشمیش عرب امیرلیکلرین‌دن شارجه‌نین ولیعهدی خالد القاسمی لندن‌ده‌کی لوکس ائوین‌ده اؤلو تاپیلدی.
اینگیلتره باسینین‌دا یئر آلان خبره گؤره، شارجه امیری شیخ سلطان بن محمد القاسمینین ایکینجی اوغلو، ولیعهد خالد القاسمی (۳۹) شهرین لوکس بیر سمتینده‌کی ائوین‌ده بازار ارته‌سی سحر اؤلو تاپیلدی.
پلیس قایناقلارینا دایاندیریلان خبرده، مد تاساریمچیسی قاسمینین اویوشدوروجو قوللانیمینا باغلی اولاراق اؤلدویو ادعا ائدیلدی.
پلیسین، خبر اوزرینه گئتدیگی ائوده خالدین جسدی ایله اؤنملی میقداردا اویوشدوروجو تاپدیغی قید اولوندو.
اؤته یاندان، خالد القاسمینین اؤلومونون آردین‌دان شارجه‌ده ۳ گون یاس اعلان ائدیلدی.
عائله‌نین رسمی اینترنت سایتین‌دان یاییملانان آچیقلامادا، ولیعهد خالدین اؤلومو اوچون "تاساریم دونیاسی بؤیوک بیر فیلوسوفو و صنعتچینی ایتیردی" ایفاده‌سینه یئر وئریلدی.
ولیعهدین "اجتماعی-سیاسی پروبلئملری قاوراییشی و بونلارا حساس‌لیغی" اؤولورکن، اورتا دوغو و باتی دونیاسی آراسین‌داکی ایلیشکی‌لره اؤزللیکله حساس اولدوغونا ایشاره ائدیلدی.
شارجه امیری شیخ سلطان بن محمد القاسمینین بؤیوک اوغلو و حیاتینی ایتیر‌ن ولیعهدین قارداشی ۱۹۹۹دا اینگیلتره‌‌ده‌کی عائله مالکانه‌سین‌ده آشیری دوزدا هروئین قوللانیمینا باغلی اولاراق ۲۴ یاشیندا اؤلدو.
